tomron87/hebrew-wikipedia-sentences-corpus huggingface dataset:
שנהשם היצירהסוגההערות2024חלבסרט עלילתיהציג בפסטיבלים בינלאומיים2018בצל כפות תמרסרט עלילתיבמסגרת "וויס אובר" פרויקט מחווה לבמאי אברהם הפנר באוצרותו של רנן שור2015סינדרום בנטביץסרט דוקומנטריהוקרן בערוץ 8 ובפסטיבל דוקאביב2011אורחים לרגעסרט עלילתיזוכה פרס השחקן הטוב ביותר בפסטיבל ירושלים.
הוצג בפסטיבלים: ברלין, בוסאן, פאלם ספרינגס, סאו-פאולו ועוד.
נמכר להפצה בארצות הברית, צרפת, רוסיה ואוסטרליה.
היה מועמד ל-7 פרסי אופיר (סרט, תסריט, בימוי, עריכה, שחקן ראשי, שחקן משנה, פסקול)2007מאחורי הקלעים: "כנר על הגג"תעודהצולם בתיאטרון הקאמרי, הוקרן בשידורי קשת2006תחושת בטןבשיתוף גור בנטביץ'.
בתמיכת קרן מקור לסרטי קולנוע וטלוויזיה.
פרס הסרט הטוב ביותר בפסטיבל סרטי KINO, פסטיבל ירושלים, פסטיבל לסרטי נשים ברחובות.
נמכר ושודר ב-YES קולנוע ישראלי.2006מאחורי הקלעים של הסרט "מדוזות"הסרט מדוזות בבימוי אתגר קרת ושירה גפן2005גג העולם2005אמא שליתעודההוצג בפסטיבל דוקאביב, פסטיבל הנשים ברחובות, ערוץ 2, YES2001Queen of Dwarves
שנהשם היצירהסוגהבימויהערות2024גחליליותסדרת טלוויזיהתאופיק אבו ואילהסדרה הופקה עבור HOT2024טיפול ליליסדרת דרמה טלוויזיוניתגבי ביבליוביץ'הסדרה הופקה עבור YES2023שיר אחדסדרת תעודה טלוויזיוניתאבידע לבניהסדרה הופקה עבור תאגיד השידור2023האיש שרצה לדעת הכלסדרת תעודה טלוויזיוניתמיכל ויניקהסדרה הופקה עבור תאגיד השידור2022ולריה מתחתנתסרט עלילתימיכל ויניק (גם תסריטאית)זוכה פרס הסרט הטוב ביותר בפסטיבל חיפה.
הוצג בפסטיבל ונציה2021הד קולךסדרת דרמה טלוויזיוניתתום שובלהסדרה הופקה עבור תאגיד השידור.
שנהסרטסוגהבימויהערות2024נדל"ןסרט עלילתיענת מלץתפקיד: נעמי2019קצפת ודובדבניםסרט עלילתיגור בנטביץ'תפקיד: ענבל2014בקרוב אצלךסדרת רשתיולה גדרוןתפקיד: סיוון2013מעל הגבעהסרט עלילתירפאל נג'ריתפקיד: אורלי2011לרדת מהעץסרט עלילתיגור בנטביץ'תפקיד: תדי2008עובר ושבסרט קצרגור בנטביץ'בתפקיד: שמרית / חנה סנש2007פתח תקווהסרט קצרתום שובלתפקיד: בתו של ג'וליאן2006זו הרוחסרט אקספרימנטלי קצרתום שובל2006תחושת בטןסרט קצרגור בנטביץ'גם במאית (ביחד עם בנטביץ')
הסרט אורחים לרגע: זוכה פרס השחקן הטוב ביותר (גור בנטביץ'), פסטיבל הקולנוע ירושלים
פרס מיוחד של חבר השופטים עבור הסרט הטוב ביותר + פרס הפסקול, Annonay Festival 2013
פרס האקדמיה לטלוויזיה על עריכת הסדרה על הספקטרום
מאיה קילוהה היא שחקנית אמריקאית.
ידועה בעיקר בתפקידה כלילו פלקאי בסרט לילו & סטיץ' שיצא לאקרנים בשנת 2025.
קילוהה נולדה ב-15 בדצמבר 2016 בקאילואה-קונה, הוואי, ארצות הברית.
היא רוקדת הולה מגיל צעיר.
מאיה נדרה קבררה ממן (נולדה ב-17 ביולי 1999) היא כדורגלנית אמריקאית-דומיניקנית-ישראלית המשחקת בעמדת הקשר במועדון מכבי חדרה מליגת העל בכדורגל נשים.
קבררה נולדה בארצות הברית, ורשמה הופעות בינלאומיות בנבחרת ישראל בכדורגל נשים עד גיל 19 ובנבחרת הבוגרת של הרפובליקה הדומיניקנית.
בשנת 2025 ערכה את הופעת הבכורה שלה בנבחרת ישראל בכדורגל נשים, מה שהופך אותה לאחת הכדורגלניות הבודדות ששיחקו עבור יותר מנבחרת כדורגל בוגרת אחת.
קבררה גדלה ברגו פארק, ניו יורק, לאב דומיניקני ולאם ישראלית.
קבררה למדה בבית הספר "סולומון שכטר" בקווינס ביסודי ובחטיבת הביניים, והמשיכה לתיכון "פורסט הילס" בפורסט הילס, ניו יורק.
לאחר מכן למדה באוניברסיטת סנט ג'ון בניו יורק.
קבררה שיחקה בקבוצות "לונג איילנד פיורי" ו-"SUSA FC" בליגת העל האמריקאית לכדורגל לנשים.
קבררה ייצגה את ישראל באליפות אירופה בכדורגל נשים עד גיל 19 לשנת 2015, ובשלושה טורנירים של מוקדמות אליפות אירופה בכדורגל נשים עד גיל 19 (2016, 2017 ו-2018).
היא ערכה את הופעת הבכורה שלה בנבחרת הבוגרת של הרפובליקה הדומיניקנית ב-7 ביולי 2021, כשנכנסה כמחליפה בדקה ה-58 בהפסד 0–1 במשחק ידידות מול ניקרגואה.
קבררה הופיעה במוקדמות אליפות CONCACAF לנשים 2022, במשחק נגד ברמודה ב-9 באפריל 2022. מכיוון שהיה מדובר במשחק רשמי והיא הייתה אז בת 22, היא הפכה למחויבת לייצג את הרפובליקה הדומיניקנית.
קבררה ערכה את הופעת הבכורה שלה בנבחרת ישראל בכדורגל נשים בפברואר 2025 נגד בולגריה.
קבררה שיחקה משחקים רשמיים עבור נבחרת הנערות של ישראל, הנבחרת הבוגרת של הרפובליקה הדומיניקנית ולבסוף הנבחרת הבוגרת של ישראל, בסדר הזה.
כיוון שכדורגלנים רשאים לבקש שינוי התאחדות בפיפ"א רק פעם אחת במהלך הקריירה, משמעות הדבר היא שקבררה הייתה שחקנית פסולה עבור הרפובליקה הדומיניקנית או עבור ישראל ברמת הבוגרות, תלוי בשאלה האם קיבלה או לא קיבלה אישור מפיפ"א לייצג את הרפובליקה הדומיניקנית מלכתחילה.
מאיה לוגסי בן חמו היא מנכ"לית המועצה להשכלה גבוהה ומנכ"לית הוועדה לתכנון ולתקצוב.
כיהנה בתפקידי ניהול בכירים במגזר הציבורי, האקדמי והתעשייתי, ובהם בתעשייה האווירית לישראל כסמנכ"לית ידע תאגידי (VP COOPERATE), קרן רש"י כסמנכ"לית מו"פ וחדשנות בבית יציב מיסודה של קרן רש"י שם עסקה לוגסי בן חמו בקידום מדיניות ויוזמות בתחומי המדע, הטכנולוגיה והחינוך.
לוגסי בן חמו נולדה באשדוד ב-5 באפריל 1980, לסימה ובנימין.
ללוגסי בן חמו יש 5 אחים ואחיות.
לשתיים מאחיותיה וכן לאחיין ולאחיינית שלה יש תסמונת תסמונת די-ג'ורג', דבר שהוביל אותה כבר בגיל צעיר ללמוד מדע וגנטיקה.
לוגסי בן חמו למדה בבית ספר חב"ד (הרועה) באשדוד ובהמשך את לימודיה התיכוניים למדה בתיכון מקיף ו' אף הוא באשדוד.
בשנת 1998 התגייסה לצבא הגנה לישראל ושירתה ביחידה 8200 של אגף המודיעין, כמפקדת צוות והשתחררה בשנת 2000.
ב-2003 החלה לוגסי בן חמו לימודי תואר ראשון באוניברסיטת בן-גוריון בנגב, והמשיכה בשנת 2006 לתואר שני משולב במדעי החיים כך שבשנת 2007 החלה את לימודי הדוקטורט במדעי החיים עם התמחות בהנדסה גנטית ובביולוגיה מולקולרית.
עבודת הדוקטורט שלה עסקה בהיבטים מולקולריים של תהליך הקיוט בצמחים.
לוגסי בן חמו נשואה ליוסי ואמא לשני בנים ובת.
את דרכה המקצועית החלה כחוקרת במכון ויצמן למדע, ובהמשך עסקה בהוראה בתחומי מדעי החיים, פיזיקה ואסטרונומיה, בין היתר באוניברסיטת בן-גוריון בנגב, במרכז אילן רמון לנוער שוחר פיזיקה ובבית יציב.
במהלך תקופה זו פרסמה מאמרים מדעיים והשתתפה במיזמי מחקר בינלאומיים.
בשנת 2012 זכתה במענק מחקר של האיחוד האירופי (Marie Curie) וביצעה מחקר מולקולרי בחברת Gene Twister בהולנד.
בין השנים 2011–2014, כיהנה לוגסי בן חמו כסמנכלית החדשנות, הפדגוגיה, המחקר והפיתוח במרכז הארצי לפיתוח מקצועי בבית יציב (קרן רש"י), שם פיתחה תוכניות הכשרה לעובדי הוראה בשיתוף משרד החינוך ומוסדות אקדמיים.
הובילה תוכניות בתחומי המדע והטכנולוגיה עבור מורים, סטודנטים ותלמידים ברחבי הארץ, בשיתוף רשויות מקומיות, האקדמיה ומשרדי ממשלה.
במקביל ניהלה את מרכז המצוינות במדע וטכנולוגיה בעיריית באר שבע במסגרת תוכנית "מצוינגב" של המשרד לפיתוח הנגב והגליל.
בשנת 2017 החלה לוגסי בן חמו לנהל את הפרויקט SHE SPACE.
פרויקט שהחל תחת הקונספט "נשים וחלל" וכלל קבוצות של תלמידות תיכון מדרום הארץ.
שיתוף פעולה זה בין מתקן הצילום של כדור הארץ וכוכבי הלכת באוניברסיטת בן-גוריון בנגב ובית יציב מומן ביוזמתה ובסיועה של סוכנות החלל הישראלית במשרד המדע והטכנולוגיה.
החל משנת 2020 ועד 2023, כיהנה לוגסי בן חמו כסמנכ"לית מחקר, פיתוח וחדשנות בבית יציב, שם ניהלה תקציבים רב־שנתיים והובילה יוזמות לאומיות לקידום חינוך מדעי וטכנולוגי.
באותן שנים שימשה גם מנהלת ידע, מחקר וחדשנות בקבוצת A.S.
Holdings, ועסקה בפיתוח יוזמות בתחומי קיימות, אוטומציה ולוגיסטיקה.
בשנת 2023, מונתה לסגנית נשיא לניהול ידע תאגידי בהתעשייה האווירית לישראל, והובילה את גיבוש והטמעת אסטרטגיית ניהול הידע התאגידית של החברה, לצד פיתוח שיתופי פעולה עם מוסדות אקדמיים, גופי מחקר ותעשייה בארץ ובעולם.
לוגסי בן חמו כיהנה כחברת דירקטוריון בחברת אלתא מערכות ובקרן לחיילים משוחררים של משרד הביטחון, והייתה מעורבת בפורומים מקצועיים העוסקים במדיניות ציבורית, ביטחון לאומי וקידום נשים בתחומי המדע והטכנולוגיה.
בשנת 2014, נבחרה לוגסי בן חמו לרשימת "40 הצעירים המבטיחים בישראל" של עיתון TheMarker על פעילותה בתחום החינוך המדעי והחדשנות הטכנולוגית.
בשנת 2025 נבחרה לרשימת "בכלכלה הכל דבש 100 המשפיעים 2025"
באוגוסט 2025 אושרה מועמדותה למנכ"לית המועצה להשכלה גבוהה על ידי ועדת דותן, ובספטמבר 2025, החלה לכהן בתפקיד.
במסגרת תפקידה היא אחראית על ניהול עבודת המועצה והוועדה לתכנון ולתקצוב, העוסקות בהסדרת מערכת ההשכלה הגבוהה בישראל, בקביעת מדיניות ובתקצוב המוסדות האקדמיים.
עם כניסתה לתפקיד הציגה סדר יום המתמקד בחיזוק הקשר בין ההשכלה הגבוהה לתעשייה, בקידום מצוינות אקדמית ומחקרית ובהרחבת שוויון ההזדמנויות במערכת.
מְאַיֵּיד (מכונה גם קָרבּוּרָטוֹר, מאנגלית: carburetor), הוא רכיב במנוע בנזין היוצר תערובת של בנזין ואוויר לשם הנעת המנוע.
המאייד הומצא בשנת 1893 על ידי המהנדס ההונגרי דונאט באנקי (Donát Bánki).
בימינו, אין מאייד ברוב המכוניות היות שמרבית יצרני הרכב עברו לשימוש במערכות הזרקת דלק מבוססות מחשב, כתחליף יעיל וחסכוני למאייד המכני.
ניתן עדיין למצוא מאיידים במנועים קטנים, כמו מנועי טיסנים, אופנועים ומכסחות דשא.
לרוב קיים מאייד אחד לכל מנוע, אך ניתן למצוא מנועים בעלי מספר מאיידים, שכל אחד מהם מזין בוכנה אחת (נפוץ במנועי אופנועים) או מספר בוכנות.
פעולת המאייד מבוססת על עקרון ונטורי – נוזל או גז זורמים בתא שתוכנן בקפידה ויוצרים אזור של לחץ נמוך.
לחץ נמוך זה משמש לשאיבת הדלק ולערבובו באוויר, מה שיוצר את התערובת הדרושה לפעולת המנוע.
תא המצוף מלא בכמות קטנה של דלק המוכן לשימוש ומתמלא בעת הצורך על ידי משאבת הדלק.
לחיצה על דוושת האצה (גז) פותחת את המצערת (מכסה עגול המגביל את זרימת האוויר לתוך המאייד) תנועת הבוכנות כלפי מטה (כאשר שסתומי היניקה פתוחים) גורמת ליניקת אוויר דרך המאייד.
מסנן אוויר המחובר לפתח המאייד דואג לכך שחלקיקים הנמצאים באוויר ועלולים לגרום לתקלות בפעולת המנוע ואף לנזקים לא יחדרו.
האוויר זורם דרך ונטורי, שם מעבר צר גורם להאצת מהירות האוויר ועל ידי כך לירידת לחץ, שבתורו שואב דלק דרך המזרק.
זרימה דמוית טורנדו הנוצרת על ידי הוונטורי מערבבת את האוויר והדלק.
תערובת הדלק-אוויר זורמת דרך סעפת היניקה (manifold) ואז דרך שסתומי היניקה אל הבוכנות.
בעת לחיצה על דוושת ההאצה נוספת כמות קטנה של דלק על ידי משאבת ההאצה מה שיוצר תערובת דלק-אוויר עשירה יותר הנחוצה לצורך האצה של המנוע (דלק זה נוסף במהלך הדריכה על הדוושה בלבד ולא כל זמן שהיא לחוצה).
קיימים מאיידים בעלי יותר מוונטורי אחד, וזאת כדי להכיל את כמות האוויר הרבה הדרושה למנועים גדולים.
למאיידים אלו ונטורי ראשי ומשני, כאשר המשני נפתח מאוחר יותר ובעומסים גבוהים יותר.
קיימים גם מאיידים בעלי ארבעה תאי ונטורי, שניים ראשיים ושניים משניים.
הסיבה לכך היא שמאיידים גדולים המותאמים היטב לזרימה גבוהה של אוויר אינם יעילים בזרימה נמוכה.
סידור כזה של ראשי/משני מנסה להשיג את הטוב שבשני העולמות.
מאיידים כאלו מכונים "קרבורטור כפול", או בעגה האמריקאית 2BBL (לכפול) ו-4BBL (למרובע).
כאשר המנוע קר דרושה כמות גדולה יותר של דלק לפעולתו – תערובת עשירה.
תערובת זו מושגת באמצעות המשנק.
המשנק סוגר את פתח האוויר במאייד ובכך מאפשר לכמות אוויר קטנה יותר להיכנס ובאופן יחסי להגדיל את כמות הדלק.
בתערובת דלק-אוויר כמות גדולה מדי של דלק נקראת "תערובת עשירה", כמות קטנה מדי של דלק נקראת "תערובת ענייה".
התערובת נשלטת לרוב על ידי ברגים על גוף המאייד, או באמצעות ידית בתא הטייס של מטוסים בעלי מאייד, שכן יחס התערובת תלוי בלחץ האוויר המשתנה לפי גובה הטיסה.
מאיה רוטמן (נולדה ב-19 ביולי 1985) היא זמרת, מוזיקאית ויוצרת ישראלית.
רוטמן זכתה במקום השני בתוכנית "כוכב נולד 4".
רוטמן נולדה וגדלה במושב משמרת שבשרון.
החלה לשיר בגיל 9 במקהלת "מורן".
במהלך לימודיה בבית הספר "דרור" שבמושב בני-דרור, השתתפה בלהקה הייצוגית של צעירי תל מונד (במשך 8 שנים).
בגיל 13 החלה לנגן בכל סוגי הגיטרה וכבר בגיל 16 הוציאה סינגל ראשון עם הרכב משלה, בהפקה עצמית.
את שירותה הצבאי החלה בלהקת הנח"ל, אך עם פירוקה, חמישה חודשים לאחר שהצטרפה אליה, עברה ללהקת חיל האוויר, בה הכירה מתמודדי "כוכב נולד" לשעבר, ביניהם שי גבסו וסשה גרישקוב.
בשנת 2005, עוד במהלך שירותה הצבאי, הקימה הרכב פולק רוק משלה בשם "מאיה רוטמן", שביצע חומר מקורי (באנגלית), אותו כתבה, הלחינה וניגנה בגיטרה.
באפריל 2006, כחודשיים לאחר שחרורה מהצבא, הגיעה רוטמן למבחני הבמה לעונה הרביעית של תוכנית המציאות "כוכב נולד", לאחר שהפקת התוכנית פנתה אליה דרך הנהלת להקת חיל-האוויר.
בשלבים השונים של התוכנית ביצעה בין היתר את השירים "אני גיטרה" של בני אמדורסקי,"אהבה אסורה" של זהבה בן, ואת "גשם כבד עומד ליפול" של בוב דילן (בתרגום לעברית של יהונתן גפן), כשהיא מלווה עצמה בגיטרה ובמפוחית.
השיר זכה במספר מצעדים בתואר "הביצוע האהוב ביותר בתולדות כוכב נולד".
בנוסף, הדואט שלה ושל זהבית פסי לשיר "כמו צמח בר" של חוה אלברשטיין נחשב לאחד הדואטים הטובים בתולדות התוכנית.
רוטמן עלתה לגמר, שנערך ב-7 בספטמבר בפארק הירקון, הגיעה למקום השני עם ביצועה ל"מה איתי" של אריק איינשטיין וג'וזי כץ (שהלחינו שלום חנוך ושמוליק קראוס), וזכתה בחוזה הקלטות לאלבום בחברת הליקון.
שבוע לפני הגמר, ב-31 באוגוסט, כחלק מהתוכנית, הוציאה את הסינגל "מוזר", אותו כתבה והלחינה כשהייתה בת 16 במסגרת לימודי ספרות, וליוותה את עצמה בגיטרה אקוסטית.
ב-13 במאי 2007 הוציאה רוטמן יחד עם ג'קו אייזנברג את הסינגל "קשה לי לא להתרגש", שנכתב והולחן על ידי אייזנברג, לרגל פתיחת העונה החמישית של התוכנית "כוכב נולד" והפך ללהיט ברחבי הארץ.
ב-20 ביוני הוציאה את הסינגל "התיקון של חיי", שיר הנושא של סרט הקולנוע הישראלי "הסודות", שנכתב והולחן על ידי דניאל סלומון.
ב-7 באוגוסט אותה שנה הוציאה את הסינגל "ליפול", אותו כתבה והלחינה, סנונית ראשונה מאלבום הבכורה, בהפקתו של אסף תלמודי ובהשתתפות אסף אמדורסקי.
ב-29 באוגוסט 2007, הופיעה בגמר התוכנית "כוכב נולד 5" וביצעה בהופעת בכורה את "ליפול" ובהופעה משותפת עם אייזנברג את "קשה לי לא להתרגש".
החל מינואר 2008 מופיעה רוטמן במופע אקוסטי בו היא מלווה את עצמה בגיטרה אקוסטית, ולעיתים לצד נגן כלי הקשה או אורגן, עם חומרים מאלבום הבכורה, שירים מקוריים בעברית ובאנגלית, אותם כתבה והלחינה, וגרסאות כיסוי לשירים של בוב דילן, ג'וני מיטשל ואלאניס מוריסט.
ב-3 במרץ 2009 הוציאה רוטמן סינגל חדש, "ממשיכים אחורה", מאלבום הבכורה בעל אותו שם שיצא בחודש ספטמבר 2009. שירי האלבום אמנם לא הושמעו הרבה ברדיו, אך הביקורות שיבחו אותו מאוד, והשיר "תרמוס עם נענע" ששרה עם יניב הורביץ אף נכלל באוסף "שני קולות: מיטב הדואטים הישראליים" בהוצאת חברת NMC.
בדצמבר 2010 הוציאה את הסינגל "רחוק מכאן".
את הקליפ לשיר ביימה מאיה בעצמה באמצעות מצלמת אינטרנט ביתית.
רוטמן הייתה בת זוגו של איתי שגב.
הם נפרדו לאחר זכייתו של שגב בגמר הישרדות באוגוסט 2012.
כיום רוטמן נשואה לדניאל מועלם, אשר גם הוא מוזיקאי.
"מוזר" (מילים ולחן: מאיה רוטמן) - 31 באוגוסט 2006 (הליקון)
"קשה לי לא להתרגש" עם ג'קו אייזנברג (מילים ולחן: ג'קו אייזנברג) - 13 במאי 2007 (הד ארצי)
"התיקון של חיי" (מילים ולחן: דניאל סלומון) - 20 ביוני 2007 (אן אם סי)
"ליפול" (מילים ולחן: מאיה רוטמן) - 7 באוגוסט 2007 (אן אם סי)
"ממשיכים אחורה" (מילים ולחן: מאיה רוטמן) - 3 במרץ 2009 (אן אם סי)
"תרמוס עם נענע" (מילים ולחן: יניב הורביץ) - 2009 (אן אם סי)
"כוכב נולד 4 - הרגעים הגדולים" - 15 בספטמבר 2006 (הליקון) - מעמד אלבום זהב
המאיורדומוס (מלטינית: maior domus; מאיור – מנהל; דומוס – הבית), כלומר השר אשר על הבית או מנהל הבית היה תואר ותפקיד בחצרות המלוכה בימי הביניים המוקדמים, שהיה בשימוש בעיקר באימפריה הפרנקית במאה ה-7 וה-8.
במהלך המאה ה-7 הפך תפקיד זה לתפקיד החשוב ביותר בממלכה המרובינגית באוסטרזיה, ולמלכים הייתה למעשה רק סמכות סמלית.
המאיורדומוס הוא תפקיד המפתח שאפשר את החלפת השושלת המרובינגית בשושלת הקרולינגית ובכך אפשר את עלייתו של פפין הגוץ (השלישי) ואת עלייתו של בנו קרל הגדול.
בתחילה היה התפקיד סוג של ראש מטה הארמון ועם הזמן צבר עוד ועוד סמכויות עד שגבר כוחו מזה של המלך, אחת הסיבות העיקריות לכך היא שעל מנת להגיע למלך היה צריך לעבור דרך המאיורדומוס.
התפקיד עבר בירושה בין משפחות אצולה מסוימות.
באוסטרזיה, פפין מלנדן (הראשון) השתלט על התפקיד והעבירו לבנו, גרימואלד.
גרימואלד שינה את שמו של בנו לשם מרובינגי, "כילדברט" ושכנע את המלך סיגברט השלישי לאמץ אותו.
עם מותו של סיגברט, הגלה גרימואלד את יורש העצר דגוברט השני למנזר באירלנד והכתיר את כילדברט למלך.
המהלך לא צלח ומשפחות האצולה האחרות הביאו להוצאתם של גרימואלד וכילדברט להורג.
כעבור כמה שנים פפין מהרסטל (האמצעי) ממשפחת הפיפינידים הצליח להשתלט על משרת המאיורדומוס.
בנו הוא קרל מרטל, שהוא גם סבו של קרל הגדול.
בנו של קרל מרטל, פפין הגוץ (השלישי), היה למלך הקרולינגי הראשון ומייסד השושלת הקרולינגית.
מאיטה פרוני באוליגי (בספרדית: Maite Perroni Beorlegui; נולדה ב-9 במרץ 1983) היא זמרת, פזמונאית, שחקנית ודוגמנית מקסיקנית.
ידועה בתור חברה לשעבר בלהקת "RBD", ובשל כיכובה בטלנובלה "Rebelde".
פרוני נולדה במקסיקו סיטי, וכשהייתה בת 7 חודשים עברה משפחתה לגוודלחרה, שם גדלה עד גיל 12 ואז משפחתה חזרה למקסיקו סיטי.
משפחתה ממוצא איטלקי, ויש לה שני אחים צעירים, אדולפו (יליד 1986) ופרנסיסקו (יליד 1992).
כשהייתה צעירה הייתה לפרוני תשוקה למשחק והופיעה בפרסומות טלוויזיה רבות ובמספר וידאו קליפים.
בבית הספר היא עסקה במשחק, אמנות, שירה וריקודים.
היא גם השתתפה כרקדנית בתוכנית של ערוץ דיסני.
לאחר שסיימה את לימודיה התיכוניים, נרשמה פרוני לבית ספר למשחק "מרכז לחינוך באמנויות", שמנוהל על ידי Televisa, ונרשמה לקורס של שלוש שנים, אם כי לקח לה שנתיים להשלימם.
בשנת 1991, היא הופיעה בתוכנית טלוויזיה "Pelón Pelo Rico" וב-1994 בתוכנית "Pintura Acuario" והשתתפה בכמה פרסומות של ערוץ דיסני.
היא שיחקה בהצגות תיאטרון כמו "הדברים הפשוטים" ו"המאוהבים".
בשנת 2004, לאחר שסיימה את בית הספר למשחק בהצטיינות, קיבלה את התפקיד של גוואדלופה "לופיטה" פרננדז, בטלנובלה "Rebelde", המבוססת על הטלנובלה הארגנטינאית.
היא הייתה אחת מצוות השחקנים הראשי, לצד אנאהי, דולסה מריה, כריסטיאן צ'אווס, אלפונסו הררה וכריסטופר אוקרמן.
הסדרה נמשכה שלוש עונות עד לסיומה ב-2006. עם כיכובה בטלנובלה, מאיטה הפכה לאחת מזמרות להקת RBD, בהשתתפות של שאר חברי הסדרה.
בעקבות ההצלחה של הלהקה וגעגועם של המעריצים למשחקם בטלוויזיה הלהקה הופיעה בשנת 2007 בסדרת טלוויזיה בשם "RBD La Familia" (המשפחה).
בשנים 2008-2009 כיכבה בתור מריה דה חסוס "מריצ'אי" ולארדי בטלנובלה "זהירות עם המלאך" (Cuidado con el Ángel), לצדו של ויליאם לוי.
בשנת 2009 שיחקה בתפקיד הראשי של לוקרסיה קורדובה פרדאזה דה חוארטה בטלנובלה "החטא שלי" (mi pecado), לצדו של אאוחניו סייר.
בשנת 2010 התארחה בסדרת הטלוויזיה "נשים רצחניות", מותחן פסיכולוגי של רשת טלוויסה בתור אסטלה בלנקו, בפרק הרביעי של העונה השלישית.
בסוף שנה זו גם החלה לככב בטלנובלה "אהבה מנצחת" (Triunfo del amor), לצדם של ויליאם לוי ומארק תאצ'ר.
בשנת 2012 השתתפה בטלנובלה "פיסת גן עדן" (Cachito de cielo), בתפקיד של רנטה לנדרוס, שנמשכה 110 פרקים.
בשנת 2014 שיחקה את התפקיד הראשי של גאטה בטלנובלה "גאטה" (La Gata), שמבוססת על טלנובלה ונצואלית באותו שם משנת 1968. בטלנובלה שנמשכה כ-121 פרקים, שיחק גם השחקן הקולומביאני דניאל ארנס.
בשנת 2015 כיכבה בטלנובלה "ליצ'יטה" (antes muerta que lichita) כשחקנית הראשית, ואף זכתה על תפקידה במספר פרסים.
באותה שנה דיבבה בסרט האנימציה המקסיקני "נוקאאוט צ'יקן".
בשנים 2017-2018 שיחקה בטלנובלה "חיים של אבא" (אנ') בתפקיד הסטודנטית רנה סאנצ'ז מורנו, לצדם של סבסטיאן רולי ומארק תאצ'ר.
בשנת 2018 שיחקה בתפקיד הראשי של סופיה בקומדיה הרומנטית "ציור של השמיים", בה השתתפה גם אנה לאייבסקה.
בשנת 2019 שיחקה בתפקיד הראשי של אדריאנה בסדרה הקומית "משחק המפתחות", שעלתה לשידור ב-16 באוגוסט ברשת אמזון.
בשנת 2020 החלה לככב בסדרת הטלוויזיה המקסיקנית מסוגת דרמת-מתח "הצד האפל של התשוקה" בשירות של נטפליקס.
בשנת 2021 דיבבה בסרט האנימציה "מבצע קוקוריקו".
בשנת 2022 הופיעה בתפקיד אורח בעונה השלישית של סדרת המסתורין "מי הרג את שרה?" של נטפליקס.
כיכבה גם בסרט המתח "La octava cláusula" שהוקרן בבכורה בפריים וידאו.
בשנת 2023 כיכבה בתפקיד הראשי של בקה בסדרת הדרמה והמתח של נטפליקס "טריפטיכון", שעוקבת אחר מומחית לזיהוי פלילי שחוקרת מקרה רצח, ומגלה שגופת הקורבן נראית בדיוק כמוה.
בשנת 2024 שיחקה בסרט הקומדיה הרומנטית "El roomie".
בשנת 2004, לצד חבריה מ"Rebelde", קמה הלהקה "RBD" שהפכה למצליחה ביותר במקסיקו ובשאר אמריקה הלטינית.
במהלך פעילותם, הוציאה הלהקה 6 אלבומים, אחד מהם באנגלית.
על אלבומם השני "Nuestro Amor" קיבלו מועמדות לפרס גראמי הלטיני, וקיבלו עוד מעמדות על אלבומם החמישי " Empezar Desde Cero".
ב-15 באוגוסט 2008 הודיעה הלהקה כי הם יפסיקו את פעילותם ב-10 במרץ 2009. בשנת 2020, התאחדה הלהקה למופע וירטואלי ובשנת 2023 התאחדה הלהקה לסיבוב הופעות באמריקה הלטינית ובארצות הברית.
בשנת 2013 הוציאה פרוני אלבום סולו ראשון בשם "Eclipse de Luna", מתוכו יצאו הסינגלים "Tú y Yo", "Eclipse de Luna" (שיר הנושא של האלבום), "Vas a Querer Volver" ו-"Todo Lo Que Soy" לצד אלכס אובאגו.
בשנת 2016 הוציאה את הסינגל "Adicta", שכבש את המצעדים והגיע למקום ה-6 במצעד בילבורד מקסיקו.
בשנת 2017 פורסם השיר "Loca" יחד עם הצמד Cali & El Dandee, שהתפרסם ברחבי דרום-אמריקה וארצות הברית, שם נכנס למצעד הפזמונים של בילבורד הוט 100 ונכנס למקום ה-36 במספר.
בשנת 2018 הוציאה שיר בשם "bum bum dale dale" יחד עם זמר הרגאטון הקולומביאני רייקון.
בנוסף, יצאה בשיר חדש בשם "Como Yo Te Quiero" עם הצמד הפוארטו-ריקני Alexis & Fido.
פרוני מתגוררת בלוס אנג'לס, קליפורניה.
היא משמשת כדוברת של חברת הקוסמטיקה NYX.
בשנת 2006, היא הייתה מאורסת לגיטריסט ומנהל להקת RBD, גידו לאריס.
בין השנים 2013 - 2020 הייתה בזוגיות עם המוזיקאי הצ'יליאני קוקו סטאמבוק.
בשנת 2021, החלה לצאת עם המפיק אנדרס טובר.
הם התארסו בספטמבר 2022 והתחתנו באוקטובר אותה שנה.
במאי 2023, נולדה לזוג בת בשם ליה.
מאיו קליניק הוא מרכז רפואי בעל שם עולמי הפועל בעיר רוצ'סטר במדינת מינסוטה שבארצות הברית מאז 1889. מטה המרכז, בית הספר לרפואה שלו ומעבדות המחקר נמצאים ברוצ'סטר שבמינסוטה ואילו מרפאות ובתי חולים נוספים פועלים בסקוטסדייל שבאריזונה ובג'קסונוויל שבפלורידה.
מאיו קליניק הוא המוסד ללא כוונת רווח הגדול ביותר בעולם בתחום הרפואה ומעסיק כ-3,500 רופאים, חוקרים ומדענים ולמעלה מ-76,000 עובדים, הכנסות המוסד ב-2023 הסתכמו בכ-17.9 מיליארד דולר.
למאיו קליניק שיתופי פעולה עם מרפאות ובתי חולים נוספים במינסוטה, איווה ובויסקונסין במה שזכה לכינוי "מערכת הבריאות של מאיו" (Mayo Health System).
מאיו קליניק דורג ראשון מבין בתי החולים בארצות הברית בדירוג לשנת 2016/2017 של U.S.
לאחר שסופת טורנדו פקדה את העיר רוצ'סטר וזרעה בה חורבן, הציעה אם המנזר המקומית לממן בנייה ואחזקת בית חולים וצוותו, אם הרופא ויליאם וורל מאיו ייתן את השירותים הרפואיים.
מאיו, רופא ממוצא אנגלי הגיע ב-1863 לרוצ'סטר והקים במקום מרפאה אליה צירף את שני בניו, ויליאם וצ'ארלס, רופאים גם כן.
לאחר שהביע את הסכמתו לתוכנית השאפתנית, המנזר רכש 9 אקרים ממערב לעיר עבור בית החולים והוא החל לפעול ב-1889 עם 27 מיטות, תחת השם בית חולים סנט מארי.
בשנותיו הראשונות הפעילו את בית החולים האחים מאיו כשאביהם משמש כיועץ ומפקח, האחים פעלו לצרף מומחים נוספים לצוות כשהשותף הראשון, ד"ר אוגוסטוס סטינצ'פילד הצטרף ב-1892. הקמת צוות מומחים הפועל ומשתף זה את זה בידע שלו הפך לסימן ההיכר והמוטו של המוסד לאורך שנות קיומו.
המוסד צבר מוניטין וחולים רבים החלו להירשם על מנת לזכות בטיפול בו, עם השנים הוא החל להיות נודע בכינוי מאיו קליניק.
כשרופאים מכל העולם החלו לנהור למוסד על מנת ללמוד את שיטות הפעולה בו, הוקם במקום, ב-1915, בית ספר מתקדם לרפואה המיועד להשכלת רופאים וב-1972 פתח שעריו גם לסטודנטים לרפואה, נכון ל-2008 מקבל בית הספר מדי שנה 42 סטודנטים/רופאים חדשים בלבד מבין אלפי מועמדים.
בתקופת מלחמת העולם השנייה הציע המוסד לממשל האמריקאי את שירותיה של היחידה למחקר רפואי-אווירי שלו תמורת דולר אחד לשנה.
בשנים אלו פותחה בין השאר חליפת ג'י (G-Suit) לטייסי קרב.
ב-1950 זכו שניים מחוקרי המוסד, שוולטר הנך ואדוארד קנדל , בפרס נובל לפיזיולוגיה או לרפואה על מחקרם בראומטולוגיה, שהביא לזיהוי הקורטיזון וחשיבותו בטיפול בדלקת מפרקים.
בשנות ה-50 נערכו במקום הראשונים בניתוחי הלב הפתוח באמצעות שימוש במכונת לב-ריאה.
אחד הניתוחים, ב-1955, אף שודר בשידור חי ברשת טלוויזיה ארצית ברחבי ארצות הברית.
ב-1986 נפתחה שלוחה חדשה של המרכז, לראשונה מחוץ למינסוטה, בג'קסונוויל שבפלורידה, ושנה לאחר מכן שלוחה נוספת בסקוטסדייל שבאריזונה.
ב-2003 הכריז מושל מינסוטה טים פולנטי על הסכם שיתוף פעולה מחקרי בין מאיו קליניק לאוניברסיטת מינסוטה בתחום הגנומיקה וביוטכנולוגיה, שיתוף הפעולה הביא עד כה להשקעות של יותר מחצי מיליארד דולר במחקר ולתגליות מדעיות רבות.
מאייומי איאיזוקא (יפנית: 飯塚雅弓; נולדה ב-3 בינואר 1977, בטוקיו, יפן).
היא שחקנית, זמרת ומדבבת (סאייו) ותיקה ופופולרית ביפן.
מוכרת בין היתר בשל דיבוב האנימה פוקימון.
מאייקון דוגלאס סיסנאנדו (בפורטוגזית: Maicon Douglas Sisenando; נולד ב-26 ביולי 1981 בנובו המבורגו), הידוע בשם המקוצר מאייקון, הוא כדורגלן עבר ברזילאי ששיחק כמגן ימני.
בעבר שיחק בנבחרת ברזיל, אותה ייצג במונדיאל 2010 ו-2014.
מאייקון החל את הקריירה שלו במועדון הברזילאי קרוזיירו בשנת 2001. הוא שיחק בקבוצה במשך מספר עונות מוצלחות, ונחשב באותו זמן למגן ימני מוכשר.
ב-2003 הוא זכה עם קרוזיירו באליפות ברזיל, ובאותה שנה קיבל לראשונה זימון לסגל הנבחרת הלאומית.
ביוני 2004 נרכש מאייקון על ידי מונקו.
בעונת , הראשונה שלו במונקו, כבש מאייקון ארבעה שערים במדי הקבוצה.
הוא היה שותף להעפלתה לשמינית גמר ליגת האלופות ולסיום במקום השלישי בליגה הצרפתית.
העונה שלאחר מכן היוותה כישלון מבחינה קבוצתית, כאשר מונקו סיימה במקום העשירי בלבד בליגה ולא העפילה לשמינית גמר גביע אופ"א.
ביולי 2006 עבר מאייקון לקבוצה האיטלקית אינטר מילאנו, ביחד עם המגן הברזילאי מקסוול והקשר הצרפתי אוליבייה דאקור, ששיתפו פעולה איתו בקבוצה.
בעונת , תחת המאמן רוברטו מנצ'יני, הוא כבש שני שערים וסייע לאינטר לזכות באליפות הסרייה א'.
במהלך העונה הוא הושעה על ידי אופ"א לשישה משחקים בעקבות תקרית עם דויד נבארו במשחק ליגת האלופות מול ולנסיה, אך העונש קוצר לבסוף לשלושה משחקים.
לאורך שנותיו באינטר הפגין מאייקון יכולת טובה ויעילות גם בהגנה וגם בהתקפה, כשהוא רושם לזכותו כמות מכובדת של שערים ובישולים.
תחת המאמן ז'וזה מוריניו שהגיע לקבוצה בעונת , הוא המשיך בהצטיינותו וזכה עם אינטר באליפות שלישית ברציפות.
בעונת זכה עם אינטר בליגת האלופות לאחר ניצחון בגמר על באיירן מינכן, וכן בטרבל.
הוא היה חלק חשוב בשיטת המשחק שהנחיל מוריניו בקבוצה ושבעזרתה זכתה הקבוצה בתואר.
ב-26 באוגוסט זכה השחקן בתואר שחקן ההגנה של ליגת האלופות, פרס שניתן לו על ידי אופ"א.
ב-30 באוגוסט 2012 חתם מאייקון בקבוצת הכדורגל האנגלית מנצ'סטר סיטי תמורת סכום המוערך בכ-3.5 מיליון ליש"ט.
ביולי 2013 חתם מאייקון ברומא.
ב-31 במאי 2017 חתם באבאי מהליגה הברזילאית השנייה.
מאייקון השתתף עם נבחרת ברזיל הצעירה באליפות העולם לנוער ב-2001, יחד עם חברו לעתיד באינטר, אדריאנו.
בשנת 2003 הוא זומן לראשונה לנבחרת הבוגרת של ברזיל, ששלחה לטורניר גביע הזהב של CONCACAF סגל מלא בשחקנים מתחת לגיל 23. הוא השתתף עם הנבחרת הצעירה בטורניר הקדם-אולימפי בשנת 2004, יחד עם מקסוול, ולא הצליח להעפיל עמה לאולימפיאדת אתונה.
בהמשך 2004 נכלל מאייקון בסגל נבחרת ברזיל לקופה אמריקה, וב-2005 השתתף עמה בגביע הקונפדרציות.
הוא היה שותף לזכייתה של ברזיל בשני הטורנירים.
עם זאת, הוא לא זומן למונדיאל 2006, מאחר שסיסיניו הועדף בתור מחליפו של קאפו בעמדת המגן הימני.
עם פרישתו של קאפו ומינויו של דונגה למאמן הנבחרת, הפך מאייקון למגן הימני הפותח הקבוע שלה.
הוא היה שותף בכיר לזכייתה של הנבחרת בקופה אמריקה ב-2007, וכבש במסגרתו שער מול אורוגוואי.
בגביע הקונפדרציות 2009, שגם בו זכתה ברזיל, הוא כבש שער בניצחון 0-3 על ארצות הברית בשלב הבתים, ובנוסף בישל שער לפליפה מלו כתוצאה מבעיטה חופשית שלו.
במונדיאל 2010 מאייקון כבש שער נדיר בקו הקרן נגד נבחרת קוריאה הצפונית בכדורגל ובכך הבקיע את שערו היחיד בטורניר.
מאייר הוא אמן המתמחה בשיפור תוכן כתוב על ידי יצירת איורים המספקים ייצוג חזותי התואם לתוכן הכתוב.
האיור מאפשר להמחיש מושגים מורכבים שקשה לתאר במילים בלבד, וזו בין היתר הסיבה לכך שאיורים משולבים לעיתים קרובות בספרי ילדים.
מאיירים יכולים לאייר לצורך דפוס כמו להוצאות ספרים, מגזינים, עיתונים ופרסומים אחרים, או למוצרים מסחריים כמו טקסטיל, אריזות, נייר אריזה, כרטיסי ברכה, לוחות שנה, נייר מכתבים וכדומה.
מאיירים רבים עובדים כפרילנסרים וזוכים לתגמול על עבודותיהם ממו"לים (של עיתונים, מגזינים או ספרים) או ממשרדי הפרסום.
המחשוב שינה באופן ניכר את ענף האיור כאשר מרבית האיורים המסחריים כיום הם איורים דיגיטליים אשר מיוצרים באמצעות מחשבים, משטחי רישום דיגיטליים וסורקים.
עם זאת, טכניקות האיור המסורתיות עדיין פופולריות, בעיקר איורים המיועדים לספרים.
טכניקות האיור המסורתיות כוללות בין היתר שימוש בצבעי מים, עפרון, עט דיו, איירבראש, צבע שמן, צבעי פסטל ותחריט עץ.
בעוד בספרי עיון, כגון ספרי ידיעת הטבע ומדע פופולרי, הדגש באיורים הוא על ריאליזם ודיוק, בספרי ילדים למאייר יש הרבה יותר חופש אמנותי.
מאיון (Mayon) הוא הר געש בדרום-מזרח האי לוזון שבפיליפינים.
גובהו 2,463 מטר מעל פני הים, והוא הר הגעש הפעיל ביותר בפיליפינים - ב-400 השנים האחרונות נרשמו 48 התפרצויות משמעותיות שלו, האחרונה שבהם ב-2008.
הר הגעש ממוקם כמה עשרות קילומטרים מערבית לתעלת הפיליפינים, המהווה גבול בין שני לוחות טקטוניים, הלוח הפיליפיני והלוח האירואסייתי.
באזור זה, שבו הלוח הפיליפיני הוא אוקייני בעוד הלוח האירואסייתי הוא יבשתי, מדובר בסגירת אוקיינוס - יבשה, והלוח הפיליפיני שוקע מתחת ללוח האירואסייתי.
סלעי המשקע הימיים מותכים במפגש עם הסלעים היבשתיים והופכים למאגמה, שמתפרצת במספר נקודות.
אחת הנקודות היא הר הגעש מאיון.
גובהו של הר הגעש 2,463 מטר צורתו סימטרית למדי, והוא בולט על רקע האזור המישורי בו הוא נמצא.
ההר ממוקם כ-70 ק"מ צפונית-מערבית להר הגעש בולוסן.
בסמוך להר נמצא הר געש נוסף, הר מאסאראגה.
מאז 1616 נרשמו 48 התפרצויות משמעותיות של הר הגעש.
בהתפרצות שאירעה ב-1 בפברואר 1814, פלט ההר טפרה שכיסתה לגמרי את העיירה קגסאווה, ורק מגדל הכנסייה שלה נותר בולט מעל פני השטח.
כ-2,200 בני אדם מצאו את מותם בהתפרצות זו.
ב-23 ביוני 1897 החלה התפרצות שנמשכה שבוע, במהלכה כוסה הכפר בקקאי בלבה בעומק של כ-15 מ'.
עננים סמיכים של אפר געשי נישאו למרחק של כ-160 ק"מ, וכ-400 בני אדם נספו.
ב-1984 פונו מבתיהם 73 אלף בני אדם, וכתוצאה מכך לא נרשמו אבדות בנפש במהלך ההתפרצות.
ב-1993 גרמו זרמים פירוקלסטיים למותם של 77 בני אדם.
באוגוסט 2006 שוב פונו מבתיהם עשרות אלפי בני אדם במהלך התפרצות הר הגעש.
ב-30 בנובמבר אותה שנה יצרה הסופה הטרופית דוריאן מפולות בוץ באפר הגעשי שהצטבר במורדות ההר בהתפרצות של אוגוסט.
למעלה מ-1,200 בני אדם מצאו אתם מותם במפולות הבוץ.
ב-7 במאי 2013 התפרץ ההר, וחמישה מטפסי הרים שהיו עליו באותה עת נהרגו.
ב-12 ביוני 2023 החל ההר לפלוט לבה ו-13,000 תושבים פונו מסביבות ההר.
מאיה קבירה רודולף היא שחקנית, מדבבת, קומיקאית וזמרת אמריקאית ממוצא יהודי.
התפרסמה בשל היותה חברת צוות בסדרת המערכונים "סאטרדיי נייט לייב" (2000–2007), בשל תפקידה בתור אווה אלכסנדר בסדרה "ערים כל הלילה" (2011–2012) ברשת NBC ובזכות תפקידה בתור השופטת ג'ן בסדרה "המקום הטוב" (2018–2020); תפקיד אשר הקנה לה שלוש מועמדויות לפרס אמי לשחקנית אורחת בסדרה קומית.
בקולנוע, נודעת בשל השתתפותה בסרטים "המדריך לחיים בכפר", "אידיוקרטיה: הטמטום שולט", "מגודלים", "מסיבת רווקות", "מגודלים 2", "מידות רעות" ו-"אחיות".
רודולף נולדה בעיר גיינסוויל שבפלורידה לזמרת האפרו-אמריקאית מיני ריפרטון ולמוזיקאי היהודי-אשכנזי .
סבה מצד אביה היה סידני רודולף, נדבן שהחזיק בעבר את כל המסעדות של וונדיס ורודי'ס במחוז מיאמי-דייד, פלורידה.
סבא רבא שלה נולד בוילנה, ליטא, שינה את שם משפחתו מ"רודשבסקי" ל"רודולף", והיה מהחברים המייסדים של קהילת בית שלום, בית כנסת יהודי קונסרבטיבי בשכונת סקווירל היל בפיטסבורג, פנסילבניה.
הסנדקית של רודולף הייתה זמרת ה-R&B טינה מארי.
הוריה של רודולף עברו ללוס אנג'לס, קליפורניה, כשהיא ואחיה מארק היו צעירים מאוד, והם גדלו בעיקר בשכונת .
בשנת 1990 סיימה רודולף את לימודיה בבית הספר קרוסרודס בסנטה מוניקה, קליפורניה, שם התיידדה עם חברי בית הספר גווינת' פאלטרו וג'ק בלאק.
בשנת 1995 סיימה רודולף לימודי תואר ראשון בצילום מאוניברסיטת קליפורניה בסנטה קרוז
רודולף התגלתה לראשונה בסדרת הדרמה הרפואית "שיקגו הופ", בה שיחקה במשך חמישה פרקים בתפקיד האחות ליאה מרטין.
שיחקה בתור אחות גם בתפקיד הקולנועי הראשון שלה במותחן העתידני "מה קרה בגטקה?".
גילתה לקהל גם את יכולותיה הקומיות והמוזיקליות בתוכנית הסאטירה "סאטרדיי נייט לייב", בה הופיעה במשך שבע עונות.
ב-2003 השתתפה בקומדיה של דני דה ויטו ובן סטילר "דופלקס".
בשנת 2006 התפרסמה רודולף לראשונה בתפקיד ראשי לצידו של לוק וילסון בקומדיית ההרפתקאות הבדיונית "אידיוקרטיה: הטמטום שולט" בתור היצאנית ריטה, בנוסף הופיעה גם בקומדיה של רוברט אלטמן "המדריך לחיים בכפר".
ב-2007 דיבבה בסרט ההנפשה "שרק השלישי" את דמותה של רפונזל.
ב-2009 זכתה לביקורות טובות על הופעתה בדרמה הקומית של סם מנדס "לצאת לדרך".
ב-2010 השתתפה בקומדיה "מגודלים" בתור דיאן אשתו של קורט מקנייז (כריס רוק) ובקומדיית האקשן "מקגרובר".
ב-2011 שיחקה לצידה של קריסטן ויג בקומדיה שוברת הקופות "מסיבת רווקות".
החלה בנוסף לשחק בסיטקום "ערים כל הלילה".
עוד ב-ב-2011 הופיעה בתור לסלי, גם כאן לצידה של קריסטין ויג בסרט "חברים עם ילדים" בכיכובם של ג'ניפר וסטפלדט ואדם סקוט.
ב-2014 דיבבה את דמותה של פרשס בסרט ההנפשה "שודדי הפיצוחים" וב-2017 שבה לדבב אותה בסרט "שודדי הפיצוחים 2: טבעי להשתגע".
בשנת 2016 שיחקה בארבעה פרקים מתוך הסדרה הקומית "הכריש" ברשת FOX.
באותה שנה שיחקה לצד גרטה גרוויג בקומדיה הרומנטית "הרומן של מגי" בבימויה של רבקה מילר.
בשנת 2017 שיחקה לצד מייקל פניה בקומדיית האקשן "תרגיל לשוטרים מתחילים", שכתב וביים דקס שפרד, וכן דיבבה את דמותה של סמיילית בסרט "אמוג'י: הסרט".
בשנת 2020 זכתה בפרס אמי לשחקנית אורחת בקומדיה, על השתתפותה בתוכנית "סאטרדיי נייט לייב".
ב-24 בינואר 2023 פורסם שרודולף תהיה הפרזנטורית של דמויות ה-'m&m's.
בשנת 2024 נכללה ברשימת טיים 100. באוקטובר 2024, פורסם שצפוי לצאת סרט דוקומנטרי חדש בשם Playing POTUS העוסק בפרודיות על נשיאי ארצות הברית.
הסרט כולל ראיונות עם שחקנים שמבצעים חיקויים נשיאותיים כמו רודולף, שחיקתה את קמלה האריס.
בהמשך השנה דיבבה בסדרה "סטודיו לחלומות" שמבוססת על הזיכיון "הקול בראש" של פיקסאר.
מאז 2001 רודולף נמצאת בזוגיות עם הקולנוען פול תומאס אנדרסון.
הם גרים בעמק סן פרננדו עם ארבעת ילדיהם.
+שנהסדרהתפקידהערות1996–1997שיקגו הופלאה מרטין5 פרקים1997The Devil's Childהוליסרט טלוויזיה של ABC2000Actionפינהפרק: "Dead Man Floating"City of Angelsגרייס פטרסון15 פרקים2000–2007; 2020סאטרדיי נייט לייבדמויות שונותתפקיד ראשי; 162 פרקים
פרס אמי לבידור בפריים טיים לשחקנית אורחת בסדרת קומדיה (אנ') (2020–2021)
גם תסריטאית ומפיקהברוקלין תשע-תשעקארן האס2 פרקיםדוקו עכשיו!אניטהפרק: "Final Transmission"הכרישג'יליאן4 פרקים2016, 2018Mike Tyson Mysteriesדמויות שונותדיבוב; 2 פרקים2017יום האהבה הגדול והסקסי של מייקל בולטוןעצמהספיישל של נטפליקסNobodiesעצמהפרק: "Mr.
First Lady"קימי שמידטדיון וורוויקפרק: "Kimmy Does a Puzzle!"טור דה פארםלוסי פלרנגסרט טלוויזיה של HBOA Christmas Story Live!אמא פארקרספיישל טלוויזיוני של FOX2017–הווהפה גדולדיאן בירצ'דיבוב; 52 פרקים
מועמדת פרס אמי לאמנויות יצירתיות לדיבוב הטוב ביותר (אנ') (2022, 2024)2017–20216 גיבורים: הסדרהדודה קאסדיבוב; 31 פרקים2018–2020המקום הטובהשופטת ג'ן12 פרקים
מועמדת פרס אמי לבידור בפריים טיים לשחקנית אורחת בסדרת קומדיה (אנ') (2018–2020)2018פוראברג'ון הופמןתפקיד ראשי; 8 פרקים
גם מפיקה בפועלאני אוהבת אותך אמריקהליידי ליברטיפרק: "Cory Booker"2019The Lonely Island: עולים על המגרשואל גלספיישל של נטפליקס2019–2021Bless the Hartsבטי הארט / נורמהדיבוב; 34 פרקים2020Mapleworth Murdersברודה3 פרקיםשרה קופר: הכל בסדראנדראה סטילספיישל של נטפליקס
גם מפיקה2021–2023Baking Itמנחהתוכנית מציאות; 6 פרקים
מועמדת פרס אמי האמנותי למנחה תוכנית המציאות או התחרות הטוב ביותר (2024)2021מק'גרוברקאסי2 פרקים2022–הווהמשאבי אנושקונסטנס "קוני" לסינגהדיבוב; 10 פרקים
גם מפיקה בפועלשלל (אנ')מולי נובאקתפקיד ראשי (3 עונות); 30 פרקים
גם מפיקה בפועל2022ביימקס!דודה קאסדיבוב; 2 פרקים2024בית החולים השני הכי טוב בגלקסיה (אנ')ד"ר ולאםדיבוב; 8 פרקיםסטודיו לחלומותג'יןדיבוב; 4 פרקים
מאיה שואף פלד (נולדה ב-1 במאי 1988) היא שחקנית ישראלית.
מאיה שואף נולדה וגדלה בתל אביב.
שואף שהייתה בלהקת צופי תל אביב עשתה את שירותה הצבאי כסולנית בלהקת מז"י.
שואף התחילה את דרכה במחזמר "היי סקול מיוזיקל" בגרסה הישראלית שעלה בשנת 2008 שם היא שיחקה את "שרפיי אוונס" תפקיד שבמקור מגולם על ידי השחקנית האמריקאית אשלי טיסדייל.
בשנת 2009 שיחקה בעונה השלישית של הטלנובלה "האלופה" בתפקיד דמותה של "דפי".
במקביל לוהקה לשחק בסדרה "חצויה" של "HOT" לצידם של יון תומרקין, עמית פרקש וידידיה ויטל ושם שיחקה בתפקיד דמותה "זוהר גרין".
ובהמשך השנה את "אלכס לוי", בתפקיד הראשי בסדרה של ערוץ הילדים "אלכס בעד ונגד" לצידם של אלון אבוטבול ומקס אולארצ'יק.
שואף השתתפה ב"לילה מטורף בפסטיגל" בשנת 2010 יחד עם צביקה הדר, אילנית לוי, לי בירן ועוז זהבי.
כמו כן באותה שנה המשיכה שואף לעונה השנייה של "חצויה".
בדצמבר 2011 עלתה העונה השלישית של חצויה "חצויה - הדבר האמיתי", שם שיחקה בתפקיד עצמה.
בשנים 2014 –2015 גילמה את דמותה של "רותם" בסדרת הנעורים גאליס.
בשנת 2014 שיחקה בסדרת הדרמה "מתים לרגע" את "מיקי".
בשנת 2017 השתתפה בסדרת המתח "כדברא".
ב-2018 החלה לגלם בתיאטרון הבימה את נועה במחזמר "מיקה שלי" המבוסס על שירי יאיר רוזנבלום.
בשנת 2011 עברה להתגורר בניו יורק לצורך לימודי משחק בבית הספר למשחק של סטלה אדלר, ובשנת 2013 חזרה לישראל.
נשואה לזמר לורן פלד ומתגוררת במושב מגשימים.
מאיה שעיה היא יוצרת, תסריטאית, מחזאית ובמאית.
שעיה בוגרת בית הספר לאומנויות הבמה "בית צבי" ובית הספר לתסריטאות בניהולה של עידית שחורי.
בשנת 2002 כתבה לסדרת הדרמה "סיטי טאוור" ששודרה בערוץ 2.
בשנת 2004 החלה לכתוב לסדרת הדרמה המוזיקלית יומית של yes "השיר שלנו" וכתבה במשך ארבע עונותיה.
בשנת 2005 כתבה לסדרה "אגדת דשא" בכיכובם של דניאלה וירצר, סמי הורי ונבו קמחי ששודרה בערוץ 10.
בשנת 2007 כתבה לסדרה "הנפילים" ששודרה ב-yes במשך שתי עונותיה.
בשנת 2008 כתבה לסדרה "דני הוליווד" ששודרה ב-yes.
עוד כתבה לסדרה "אליפים", "תנוחי" ועוד.
בשנת 2007 יצרה שעיה את המחזה "דולפינים", המחזה עלה בתיאטרון בית ליסין וזכה לאהדה רבה ולפרסים.
בשנת 2010 כתבה את המחזה "תרופה" (medicament) לתיאטרון "היידלברג" שבגרמניה, המחזה רץ שם בהצלחה.
בשנת 2012 ביימה את המחזה "מלאכים באמריקה" בתיאטרון תהל עם אלי דנקר בתפקיד רוי כהן.
בשנת 2017 כתבה וביימה את המחזה " שירות לקוחות" שעלה ב"בית צבי".
באותה שנה ביימה את המחזה תרופה שעלה בתיאטרון הספרייה שליד "בית צבי".
מאיומי אאוקי-נישוגוטי (ביפנית: 青木-西口 まゆみ; באנגלית: Mayumi Aoki; נולדה ב-1 במאי 1953) היא שחיינית עבר יפנית, אלופה אולימפית (מינכן 1972) ושיאנית עולם במשחה ל-100 מטר פרפר, 36 שנה אחרי שהידקו מאהאטה, שחיינית יפנית הראשונה שזכתה במדליית זהב האולימפית.
אאוקי נולדה ביאמאגה שבמחוז קומאמוטו.
בתחרות שחייה שנערכה בטוקיו ב-21 ביולי 1972 קבעה אאוקי במשחה ל-100 מטר פרפר שיא עולם חדש של 1:03.9 דקות ובכך הייתה לשחיינית הראשונה בהיסטוריה ששחתה משחה זה מתחת ל-1.04 דקות.
באולימפיאדת מינכן (1972) היא זכתה במדליית זהב במשחה ל-100 מטר פרפר בשיא עולם חדש של 1:03.34 דקות, לפני רוסביטה באייר ממזרח גרמניה (1:03.61 דקות) ושיאנית העולם היוצאת אנדריאה ג'רמטי מהונגריה (1:03.73 דקות).
כבר בשלב המוקדמות היא קבעה שיא אולימפי חדש של 1:04.00 דקות.
נוסף לכך, היא סיימה במקום שמיני במשחה ל-200 מטר פרפר בתוצאה של 2:22.84 דקות ובמקום שישי במשחה שליחות 4x100 מטר מעורב בתוצאה של 4:30.18 דקות, את סגנון הפרפר היא שחתה ב"זינוק שליחות" בתוצאה של 1:02.47 דקות.
באליפות העולם הראשונה בשחייה שנערכה בבלגרד, לשעבר יוגוסלביה בשנת 1973 זכתה אאוקי במדליית ארד במשחה ל-100 מטר פרפר בתוצאה של 1:03.73 דקות, אחרי קורנליה אנדר (1:02.53 דקות) ורוזמרי קותר (1:02.68 דקות) שתיהן ממזרח גרמניה.
אאוקי קבעה 2 שיאי עולם חדשים במשחה ל-100 מטר פרפר.
בשנת 1989 זכתה אאוקי להיכלל בהיכל התהילה הבינלאומי של השחייה.
מאיה רוזמן (נולדה ב-27 בנובמבר 1967) היא תזונאית קלינית ישראלית.
רוזמן פיתחה שיטת גמישות תזונתית, כתבה ספרים בתחום הדיאטה והתזונה בכלל, ובעלת פינות וטורים קבועים בעיתונים ובתוכניות טלוויזיה שונות.
את שירותה הצבאי עשתה רוזמן כמאבחנת ומראיינת פסיכוטכנית.
בשנת 1989 סיימה תואר ראשון בתזונת האדם באוניברסיטה העברית.
את התמחותה עשתה במרכז הרפואי האוניברסיטאי סורוקה בבאר שבע וקיבלה הסמכה כדיאטנית קלינית ממשרד הבריאות.
במקביל לכך למדה ב"מדרשה לתרבות הגוף אמריקה ישראל" והוסמכה כמדריכת פעילות אירובית ועיצוב הגוף.
רוזמן סיימה את התואר השני בביוכימיה ותזונה, בנושא "השפעת תוספות סידן על צפיפות העצם בחולים במחלות ריאה חסימתיות כרוניות", בהדרכת פרופ' אברהם אלירז, באוניברסיטה העברית בשיתוף בית החולים קפלן, רחובות.
רוזמן המשיכה בלימודיה האקדמאיים וסיימה דוקטורט בביולוגיה מולקולרית, בשילוב גנטיקה ותזונה, באוניברסיטה העברית.
נושא עבודת הדוקטורט שלה היה "הקשר בין התזונה להשתנות סרטנית בגן P53 בחולים במחלות מעי דלקתיות כרוניות (קרוהן וקוליטיס)", שנכתב בהדרכת פרופסור יהודית בירק ופרופסור בטי שוורץ.
בנוסף, עברה קורס "מאמנים אישיים וקבוצתיים", גם הוא באוניברסיטה העברית בשיתוף מכון "קישורים" והוסמכה כמאמנת אישית.
רוזמן כתבה טורים בעיתונים, במקומונים ובאתרי אינטרנט שונים, בהם "ידיעות אחרונות", "מעריב", "מוניטין", "זמן תל אביב", וכיום באתרי ynet, ואתר הנשים "Onlife".
היא חיברה שבעה ספרים בתחום התזונה, האחרון מביניהם "מותר ואפשר".
מאיה רוזמן הייתה אחת המשתתפות בתוכנית "אודטה" בערוץ 10, ובעלת פינה בתוכנית הבוקר של קשת עם אפרת רייטן.
החל משנת 2008 היא מגישה באופן קבוע את פינתה "אוכלים נכון" ב"תוכנית חיסכון" של חדשות ערוץ 12.
החל מיוני 2016 מגישה רוזמן את רצועת התזונה והדיאטה של רדיו 103fm בימי שישי בצהריים.
ד"ר רוזמן מגישה פינה קבועה בתוכנת הבוקר "פותחים יום" ערוץ 13 החל מיולי 2018, ומשתתפת בפינה "שווה בדיקה" ב"תוכנית חיסכון".
מאיה רוזמן היא צמחונית מגיל 12.
ד"ר רוזמן פיתחה שיטת גמישות תזונתית שנועדה לאפשר מוטיבציה והתמדה בתהליך הדיאטה לאורך זמן, והצלחה בשמירה על ההישגים בשינוי הרגלים לאורח חיים בריא.
ע"פ השיטה, ניתן לשלב בתפריטי תזונה בריאים גם מאכלים בעלי ערך תזונתי נמוך יותר (לדוגמה קינוחים מתוקים), על מנת לשפר את סיכויי ההצלחה.
על בסיס שיטה זו, פרסמה רוזמן את ספריה: "הרזים של מאיה" ו-"58 מתוקים לדיאטה", "המרזים בשמחה", ו-"מותר ואפשר".
"דיאטה – המילה האחרונה", 2004, הוצאת "מעיין"
"משימה אפשרית – המדריך המלא לתזונה נכונה לנערות", 2012, הוצאת "קוראים"
"סודות ויסודות בתזונה נכונה – יומן שנתי", 2012 הוצאת "פלפוט"
"58 מתוקים לדיאטה" (בשיתוף אלינוער רבין), 2012, הוצאת "קוראים"
"המרזים בשמחה - אוסף תפריטים וטיפים", 2015, הוצאת "ספרי דיאטה"
"מותר ואפשר", 2018, הוצאת "ספרי דיאטה"
"מלפה-פון וגבורי העל", 2020, הוצאת "קוראים"
מאיה רונן (נולדה ב-30 במאי 1984) היא רופאה, עיתונאית ספורט, שדרנית ומגישה ישראלית העובדת בערוץ הספורט.
מאיה רונן נולדה בקייפטאון שבדרום אפריקה ליעקב רונן וליהודית לבית זייד.
שם שימשה, בין היתר, עורכת חדשות, בשנת 2008 שיחקה בסדרה דאוס עונה 1 בתפקיד כתבת חדשות אך עיקר פעילותה במהלך השירות היה בתחום הספורט: רונן שימשה לאורך שירותה כתבת ספורט, מגישת פינות הספורט ביומני החדשות ושדרנית משחקי הכדורסל בתוכנית "צעד וחצי".
משנת 2013 רונן מגישה את מגזין הכדורסל "חמישיות" לצד הפרשן שימי ריגר ופרשנים שונים נוספים המתחלפים מעת לעת.
בנוסף, רונן מביימת כתבות מגזין המשודרות בתוכניות המגזין של הערוץ ומשמשת מעת לעת שדרנית קווים במשחקים המשודרים בו.
בשנים 2008 ו-2011 שימשה שליחת ערוץ הספורט למשחקי הפיינל פור של היורוליג שבהם השתתפה מכבי תל אביב, ב-2012 הייתה שליחת הערוץ לאולימפיאדת לונדון ובשנים 2014–2015 ליוותה את נבחרת ישראל בכדורגל למספר משחקי חוץ במוקדמות יורו 2016.
רונן מגישה לסירוגין לצד טליה סלנט את מהדורת הערב של חדשות הספורט.
במקביל לעבודתה בערוץ הספורט סיימה רונן לימודי רפואה בישראל באוניברסיטת תל אביב, והיא רופאה מתמחה ברפואת נשים בבית החולים שמיר במחלקת יולדות., רונן היא גם בעלת תואר ראשון בספרות ובפסיכולוגיה מאוניברסיטת תל אביב.
רונן נשואה לאורי ואמא לנועה ורפאל.
מאיין הוא מחוז בצפון-מערב צרפת הקרוי על שם נהר המאיין שעובר דרך המחוז.
גובל המחוזות מאנש, אורן, מן ולואר, איל ווילן וסארת.
מאיין הוא אחד מ-83 המחוזות שנוצרו במדינה ב-4 במרץ 1790 לאחר המהפכה הצרפתית, על ידי האספה המכוננת הלאומית.
המטרה המקורית של חלוקת המחוזות הייתה ליצור מחוזות השווים אלו לאלו בגודלם, ולכן המחוז חולק לשניים.
המחוז הוא חלק מחבל פיי דה לה לואר.
מבחינה טופוגרפית, המחוז מגוון מאוד.
רוב המחוז שטוח, אך יש בו גם אזורים הררים מאוד.
רוב הכלכלה המקומית מבוססת על חקלאות.
80% מהתושבים הם כפריים העוסקים במקצועות חקלאיים.
ענף החקלאות הדומיננטי הוא גידול חיות המשק.
רוב הקרקע במחוז באיכות ירודה, אך באזורים עם הקרקע האיכותית נהוג לגדל תירס, פשתן, פירות וגפנים.
המחוז עשיר במשאבים מינרליים: ברזל, צפחה, פחם ואבני שיש, גיר וצור.
התעשייה המקומית כוללת ייצור בד פשתן, קנבס, סיידר וריהוט.
מאיזאורה (שם מדעי: Maiasaura, פירוש שמו: אמא לטאה טובה) הוא סוג של דינוזאור הדרוזאור בעל "מקור ברווז" וקרוב משפחתם של האדמונטוזאורוס וההדרוזאורוס.
דינוזאור זה התגלה במונטנה, ארצות הברית, ב-1979 בידי החוקרים רוברט מקלה וג'ק הורנר (היועץ המדעי של סרטי פארק היורה) והוא חי בה לפני 76 מיליון שנה.
הוא הגיע באורכו ל-9 מטר והיה מהגדולים בבני המשפחה.
פיו היה גדול ובעל שיניים חזקות ללעיסת מזון צמחי קשה ונראה שהיה יכול לנפח את גרונו כמו קרובי משפחתו.
הרגליים הסתיימו בכפות שטוחות שהזכירו פרסות.
הצעירים כנראה נעו על רגליהם האחוריות אך הבוגרים נאלצו להיתמך בארבע רגליים.
מאובני הדינוזאור נמצאו סמוך לקינים עם צעירים, מה שמרמז על כך שהדינוזאור בנה קינים ושמר עליהם ועל הצעירים.
מאפיין זה העניק לו את שמו המדעי: "לטאת אמא טובה".
ככל הנראה דינוזאורים אלה חיו בעדרים גדולים סמוך לגדות נהר ונדדו יחדיו.
להגנתם מטורפים הם הסתמכו על העדרים ועל זנבם הארוך והחזק.
המאיזאורה הוא המאובן הלאומי של מונטנה.
הוא מופיע בספר העולם האבוד ומוזכר בפארק היורה של מייקל קרייטון אך לא נראים פרטים בסרטים (ג'ק הורנר המגלה שלו הוא היועץ המדעי של הסרטים), אם כי נראה שהתקיימו בפארק.
בסרט השני נעשה ניסיון להכניס אותו אך הוא הוחלף בפרזאורולופוס.
נראה גם בכמה מסרטי המסע לעמק החלומות וגם ברוב פרקי הסדרה בעלת אותו השם.
הוא נחתך מהסרט דינוזאור של דיסני.
הוא הופיע בכמה מפרקי רכבת הדינוזאורים.
המאיזאורה הופיע גם בסדרות הדינוזאורים!
מאיומי (בהנגול: 마유미), ידוע גם כ"מאיומי: הטרוריסטית הבתולה" הוא סרט דרום קוריאני משנת 1990 בבימויו של שין סאנג-אוק המבוסס על האירוע בטיסה 858 של קוריאן אייר.
הסרט נבחר כנציג הדרום קוריאני לטקס פרסי האוסקר ה-63 בקטגוריית: הסרט הזר הטוב ביותר, אך בסופו של דבר לא הצליח להתקבל כמועמד.
שני סוכנים חשאיים צפון קוריאניים, המחזיקים בדרכונים מזויפים עם השמות "שינאיצ'י" ו"מאיומי", מתכננים להפציץ מטוס דרום קוריאני בעת שהותו באוויר.
הם מסתננים למטוס אחר לאחר שהם מטמינים את הפצצות.
לאחר שהמטוס מתרסק וכל הנוסעים נהרגים בעודם באוויר, מתכננים השניים לבצע פיגוע נוסף, הפעם פיגוע התאבדות.
הגבר (שינאיצ'י) מצליח להתאבד אך צוותים רפואיים באים לטפל בניסיון ההתאבדות של האישה (מאיומי).
במהלך החקירה, כאשר היא עדה לסבלן של משפחות הקורבנות שנותרו בחיים ללא יקיריהם, היא מבקשת שיוציאו אותה להורג, מתוך אמונה שזהו העונש הראוי היחיד למעשיה.
הסרט מבוסס על סיפור חייה של קים היון-ווי, סוכנת צפון קוריאנית שמורתה ליפנית הייתה יאקו טאגוצ'י, חטופה יפנית שנחטפה על ידי קוריאה הצפונית.
קים שוחררה סופית בשנת 1998 ו-12 שנה לאחר מכן פגשה את בנה של יאקו ובישרה לו שאמו עדיין חיה.
מַאיִינְקַה (בהונגרית: Mályinka) הוא כפר במחוז בורשוד-אבאוי-זמפלן שבצפון מזרח הונגריה.
כמו כפרים רבים באירופה גם אוכלוסיית הכפר קטנה משמעותית בעשרות השנים האחרונות מ-693 תושבים בשנת 1990 עד 411 תושבים בשנת 2018 (ירידה של כ-15%).
במאיינקה חיו יהודים בודדים ובמקום קיימים שאריות של בית קברות יהודי.
מאיי (בהונגרית: Mályi) הוא כפר קטן במחוז בורשוד-אבאוי-זמפלן שבצפון מזרח הונגריה.
במאיי חיו מעט יהודים ובמקום קיים בית קברות יהודי.
מאיטריי רמקרישנן היא שחקנית קנדית, המוכרת בשל תפקידה בתור דיווי וישווקומאר בסדרת הקומדיה של נטפליקס, "אמת או חובה" ובדיבוב דמותה של פרייה בסרט "אדומה אש" (2022) של פיקסאר.
רמקרישנן נולדה וגדלה בעיר מיסיסוגה שבפרובינציית אונטריו בקנדה.
היא ממוצא טמילי הודי מסרי לנקה, ומשפחתה הגיעו לקנדה כפליטים לאחר מלחמת האזרחים בסרי לנקה.
היא החלה לשחק בהצגות בית הספר כשהייתה בכיתה י'.
היא החליטה להמשיך בקריירת משחק כשהייתה בשנתה האחרונה בבית הספר התיכון וקיבלה את התפקיד הראשי בסדרה אמת או חובה פחות משנה לאחר מכן.
היא דחתה את קבלתה לתוכנית התיאטרון באוניברסיטת יורק בטורונטו על מנת להתמקד בצילומי הסדרה.
רמקרישנן מגלמת את דיווי וישווקומאר, התפקיד הראשי בסדרה אמת או חובה של נטפליקס.
בשנת 2019 היא נבחרה על ידי מינדי קלינג, יוצרת הסדרה, מתוך 15,000 מועמדות שניגשו לאודישנים לסדרה.
רמקרישנן יצרה את קלטת האודישן שלה בספרייה מקומית, באמצעות המצלמה של אמה, ובסופו של דבר התבקשה לשלוח ארבעה סרטונים נוספים, לפני שעשתה אודישן בלוס אנג'לס שלאחריו הציעו לה את התפקיד.
רמקרישנן הייתה בת 17 כשלוהקה לסדרה וזהו תפקיד המשחק הראשון שלה.
הליהוק שלה זכה לתשומת לב תקשורתית משמעותית, במיוחד בקנדה, הן בשל אופי ליהוקה והן בשל זהותה הקנדית-טמילית.
הופעתה בתוכנית זכתה לביקורות חיוביות, ומגזין וראייטי אף כתב כי זו הייתה "הופעה פורצת דרך".
בשנת 2022 עשתה קריירת דיבוב ראשונה כאשר דיבבה בסרט האנימציה "אדומה אש" של פיקסאר את פרייה, אחת מחברותיה הטובות של מיי-לי, הדמות הראשית בסרט.
+שנהסרטתפקידהערות2022אדומה אשפרייהדיבוב 2025שישי הפוך 2אלהמשפחת דֶה־בִּיל (אנ')בישהTBAThe Netherfield Girlsליזי בנט
+שנהסדרהתפקידהערות2020 - הווהאמת או חובהדיווי וישווקומארתפקיד ראשי (4 עונות); 40 פרקים2020Acting for a Causeאוליביהפרק: "Twelfth Night"2022My Little Pony: Tell Your Taleזיפ סטורםדיבוב; 33 פרקים - סדרת רשתהפוני הקטן שלי: סימנים של קסםדיבוב; 10 פרקים
מאייד סיבובי (בלועזית: רוטרי אוופורטור, באנגלית: Rotary Evaporator), הוא מכשיר נפוץ המשמש במעבדות כימיות להסרה יעילה ועדינה של ממסים מדגימות על ידי אידוי, ולתהליך זיקוק הדגימות.
תהליך הזיקוק משמש להסרת ממסים נדיפים מתערובות נוזליות באמצעות אידוי והתעבות שלאחר מכן.
בנוסף, משמשים מאיידים סיבוביים גם בגסטרונומיה מולקולרית להכנת תזקיקים ותמציות.
מערכת אידוי סיבובית פשוטה הומצאה על ידי לימן סי קרייג (Lyman C.
מערכת פשוטה יוצרה באופן מסחרי לראשונה על ידי החברה השווייצרית ביכי (Büchi) בשנת 1957.
קיימים סוגים שונים של מאיידים סיבוביים בנפחים שונים, החל ממכשירים מעבדתיים בעלי קיבולת של 1 ליטר, ועד למכשירים תעשייתיים בעלי קיבולת של 20 או 50 ליטר.
מרכיביו העיקריים של מאייד סיבובי הם:
מנוע המסובב את בקבוק האידוי או הבקבוקון המכילים את דגימת החומר.
צינור אדים המהווה את הציר לסיבוב הדגימה, ומהווה צינור אטום לוואקום עבור האדים הנמשכים מהדגימה.
מערכת ואקום, להפחתה של הלחץ בתוך מערכת האידוי.
אמבט נוזלים מחומם (בדרך כלל מים) לחימום הדגימה.
מעבה עם סליל בו זורם נוזל קירור, או "אצבע קרה" שאליה מוזרמות תערובות נוזל קירור, כגון קרח יבש ואצטון.
בקבוק לאיסוף בתחתית המעבה, לתפיסת הממס המזוקק לאחר התעבותו.
בקר לשליטה על הטמפרטורה, מהירות הסיבוב, והואקום.
מאיטג הייתה חברה אמריקאית לייצור מכשירי חשמל לבית.
היא נרכשה על ידי ווירפול ומאז קיים רק מותג שמיוצר במספר מפעלים.
בנו החל לנהל את החברה בשנת 1926 וניהל אותה עד לשנת 1940. במהלך השפל הגדול החברה הייתה בין הבודדות שנתנו רווח לבעלים.
בשנת 1938 במפעלי החברה פרצה שביתה שהסתיימה רק בהתערבות הצבא.
באותה תקופה לצורכי פרסום החברה החלה לייצר מכונית קטנה לנוסע בודד Maytag Toy Racer.
במהלך מלחמת העולם השנייה מפעלי החברה עברו לייצור תחמושת וציוד נוסף לצורכי הצבא.
בשנת 1946 ייצור מכונות כביסה חודש ובשנת 1949 הוקם מפעל חדש.
באותה תקופה החברה החלה לייצר מכשירי חשמל נוספים דוגמת תנורי אפיה ומקררים.
במהלך שנות ה-50 החברה החלה לייצר מייבשים ורצתה להגיע לקו מלא של "מוצרים לבַנִים".
בסופו של דבר, לאור התחרות הקשה, הוחלט להתרכז בייצור מכונות כביסה ומיבשים תוך מכירת מוצרים נוספים שמיוצרים על ידי יצרנים אחרים.
בסוף שנות ה-70 כ-70% ממשקי הבית בארצות הברית השתמשו בתוצרת של מאיטג.
בשנת 1986 נרכש מותג Magic Chef והחברה הכפילה את עצמה.
בשנת 1988 החברה קיבלה שליטה על Hoover ונכנסה לשוק באירופה.
בשנת 1991 נבנה מפעל חדש בטנסי.
בשנת 2001 החברה רכשה שליטה על חברת Amana Corporation.
באותה שנה לראשונה בראש החברה הועמד מישהו שלא ממשפחת המייסדים.
באותה תקופה התחרות בשוק הוחרפה ומאיטג התקשה לעמוד בה.
עלויות הייצור גדלו ושילוב Amana היה קשה מבחינה כלכלית.
קו חדש של מוצרים לא זכה להצלחה והיו תלונות רבות מצרכנים על איכות ירודה.
בשנת 2007 החברה נאלצה לבצע ריקול של 250 אלף מכונות כביסה.
באפריל 2006 הוכרז על מכירת החברה ל"וירפול" תמורת 1.7 מיליארד דולר.
הבעלים החדשים הכריזו על צמצומים בצוות הניהולי וסגירת מספר מפעלים ותיקים.
תחת וירפול ייצור מותגי החברה נמשך תחת שמות שונות - Amana, Caloric, Magic Chef, Maytag ועוד.
החברה פועלת בארצות הברית, בריטניה, יפן ואוסטרליה.
יובל מאירי (נולד ב-9 בדצמבר 1998), הידוע בשם הבמה מאיור (או באנגלית: Mayor), הוא מפיק מוזיקלי ישראלי.
יובל מאירי נולד בתל אביב-יפו ב-9 בדצמבר 1998 למוזיקאי עופר מאירי.
הוא החל את פעילותו המוזיקלית בשנת 2018, כשפרסם את הסינגל הראשון "אבודה".
השיר הוא הסינגל הראשון מתוך המיני-אלבום הראשון שלו, Note1, שיצא לאור ב-2019.
הסינגל הראשון מתוך אלבום הבכורה שלו, "ביטים על מק" בהשתתפות מיכאל מושונוב, יצא לאור במרץ 2020. באותו החודש, יצא הסינגל השני, "שני אחוז" בהשתתפות מיכאל סוויסה, שזכה למאות אלפי השמעות בסטרימינג.
ב-3 באפריל 2020 יצא האלבום עצמו, "מגמגם", הכולל הופעות אורח של טדי נגוסה, סגול 59 ואמנים נוספים.
בנובמבר 2020 הוציא גרסה אינסטרומנטלית לאלבום.
בספטמבר 2021 הוציא אלבום רמיקסים בשם "מפולפ", הכולל בתוכו רמיקסים לשירים של פלד, מיכאל סוויסה, כהן@מושון, טדי נגוסה ויסמין מועלם.
בהמשך השנה, הפיק את אלבומו של הראפר סגול 59, "האב, הבן וראש העיר", לצד בנו של סגול, המפיק שירוטו.
בדצמבר, הוציא יחד עם הראפר פאס אלבום משותף בשם "ראש העיר לפאס".
ב-9 בדצמבר 2022, יום הולדתו ה-24, הוציא את האלבום "מגמגם 2", המהווה המשך לאלבום הבכורה שלו.
באלבום הופעות אורח של טדי נגוסה, כהן, מיכאל סוויסה, טל טירנגל, כליפי, רון עשהאל, דנה עדיני ועוד.
ב-24 בינואר 2024 הוציא את האיפי "פנים רבות", שבכל השירים בו מסומפל אריק איינשטיין.
ב-26 באפריל הוציא את האלבום "זה הספליף!" יחד עם הראפר סלימפים.
לאחר חודשיים, ב-21 ביוני, הוציא את האלבום "מאיורגוב" יחד עם המפיק ארגוב.
האלבום כולל אירוחים של מיכאל סוויסה, כהן, אוחנה ועוד.
ב־2 בנובמבר 2025, מאיור הוציא את האלבום "בזמני", בו אירח את הראפר מאור בשיר "דווקא כאן", אותו הקדישו לזכרו של דניאל שיינקרמן ז"ל.